**Balatonföldvár Város Önkormányzata Képviselő-testületének**

**23/2022. (X. 28.) önkormányzati rendelete**

**a szociális célú tűzifa támogatás jogosultsági feltételeiről szóló**

**17/2016. (XI.10.) önkormányzati rendelet módosításáról**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

A szociális célú tűzifa támogatás jogosultsági feltételeiről szóló 17/2016. (XI.10.) önkormányzati rendelet bevezető része helyébe a következő rendelkezés lép:

„Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:”

**2. §**

A szociális célú tűzifa támogatás jogosultsági feltételeiről szóló 17/2016. (XI.10.) önkormányzati rendelet 2. § (2) bekezdés a) pontja helyébe a következő rendelkezés lép:

*(Szociális célú tűzifára jogosult, az alábbi feltételek egyidejű fennállása esetén, háztartásonként 1,00 – 4,00 m3 mennyiség erejéig az)*

„*a)* akinek a háztartásában az együtt élő személyek egy főre jutó jövedelme nem haladja meg az öregségi nyugdíj mindenkori legkisebb összegének 500 %-át és a háztartás tagjai egyikének sincs vagyona. Jövedelem és vagyon tekintetében a szociális igazgatásról és szociális ellátásokról szóló 1993. évi III. törvény 4. § (1) bekezdés a)-b) pontjában foglaltakat kell alkalmazni.”

**3. §**

Ez a rendelet a kihirdetését követő napon lép hatályba.

Balatonföldvár, 2022. október 27.

 **Holovits György Huba Köselingné dr. Kovács Zita**

 **polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2022. ... napján.

 **Köselingné dr. Kovács Zita jegyző**